L 37/52
FI
Euroopan unionin virallinen lehti
18.2.2022
KOMISSION PÄÄTÖS (EU) 2022/220, annettu 15 päivänä helmikuuta 2022, tiiviimmän yhteistyön kehyksestä tehdyllä Euroopan unionin ja Kansainvälisen siviiliilmailujärjestön yhteistyöpöytäkirjalla perustetussa sekakomiteassa esitettävästä Euroopan unionin kannasta siviili-ilmailun onnettomuuksien ja vaaratilanteiden ilmoittamista koskevan yhteistyöjärjestelyn hyväksymiseen ja Euroopan unionin puheenjohtajan nimittämiseen sekakomiteaan
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon Euroopan unionin ja Kansainvälisen siviili-ilmailujärjestön välisen tiiviimpää yhteistyötä koskevasta kehyksestä tehdyn yhteistyöpöytäkirjan tekemisestä ja siihen liittyvien menettelytapojen vahvistamisesta 8 päivänä maaliskuuta 2012 annetun neuvoston päätöksen 2012/243/EU (1) ja erityisesti sen 4 artiklan 1 kohdan, sekä katsoo seuraavaa: (1)
Euroopan unionin ja Kansainvälisen siviili-ilmailujärjestön välinen yhteistyöpöytäkirja tiiviimpää yhteistyötä koskevasta kehyksestä allekirjoitettiin Montrealissa ja Brysselissä 28 päivänä huhtikuuta ja 4 päivänä toukokuuta 2011.
Yhteistyöpöytäkirjaa sovellettiin väliaikaisesti sen allekirjoituspäivästä sen voimaantuloon asti.
(2)
Yhteistyöpöytäkirja hyväksyttiin unionin puolesta annetulla päätöksellä 2012/243/EU.
Yhteistyöpöytäkirja tuli voimaan 8 päivänä maaliskuuta 2012.
(3)
Yhteistyöpöytäkirjan 3.3 artiklan mukaan osapuolet voivat vahvistaa työjärjestelyjä, joissa eritellään yhteisesti sovitut mekanismit ja menettelyt, jotka ovat tarpeen yhteistyöpöytäkirjan liitteissä vahvistettujen yhteistyötoimien panemiseksi tehokkaasti täytäntöön.
(4)
Yhteistyöpöytäkirjan 7.1 artiklalla perustetaan sekakomitea, joka koostuu kummankin osapuolen edustajista.
Sen 7.3 artiklan c alakohdan mukaan sekakomitea hyväksyy yhteistyöpöytäkirjan liitteet ja työjärjestelyt liitteiden soveltamisalalla.
(5)
Osapuolet ovat 21 päivänä syyskuuta 2011 tehdyn työjärjestelyn perusteella tehneet menestyksekästä yhteistyötä siviili-ilmailun onnettomuuksista ja vaaratilanteista ilmoittamisen alalla.
Kun otetaan huomioon tällä alalla tapahtunut kehitys ja erityisesti se, että Euroopan unionin lentoturvallisuusvirasto on ottanut hoitaakseen yhteisen tutkimuskeskuksen asiaankuuluvat tehtävät, katsotaan tarpeelliseksi korvata 21 päivänä syyskuuta 2011 tehty työjärjestely osapuolten välisellä uudella työjärjestelyllä, joka koskee yhteistyötä siviili-ilmailun onnettomuuksista ja vaaratilanteista ilmoittamisen alalla.
Uusi työjärjestely on tarkoitus hyväksyä sekakomitean tulevassa kokouksessa.
(6)
Yhteistyöpöytäkirjan tekemistä koskevan neuvoston päätöksen 4 artiklan 1 kohdan mukaisesti komissio määrittää neuvoston nimeämää erityiskomiteaa kuultuaan ja sen lausunnon täysimääräisesti huomioon ottaen sekakomiteassa esitettävän unionin kannan työjärjestelyjä koskeviin päätöksiin.
(7)
Erityiskomiteaa kuultiin 25 päivänä tammikuuta 2022.
(8)
Sen vuoksi olisi hyväksyttävä sekakomiteassa esitettävä unionin kanta siviili-ilmailun onnettomuuksien ja vaaratilanteiden ilmoittamiseen liittyvää yhteistyötä koskevan työjärjestelyn hyväksymiseen.
(1) EUVL L 121, 8.5.2012, s. 16.